b'\n_START_ARTICLE_\nCaol Ila\n_START_SECTION_\nSmag\n_START_PARAGRAPH_\nCaol Ila er en lettere r\xc3\xb8get whisky, og deres 12-\xc3\xa5rs h\xc3\xb8rer ikke til de kraftigste fra Islay. De mest r\xc3\xb8gede whiskies er Laphroaig, Lagavulin og Ardbeg - alle fra Islay.  Det hedder sig, at den smager af fiskeolie og tang pga. destilleriets beliggenhed lige ved Sound of Islay. Den lagres dog p\xc3\xa5 det skotske fastland, hvor den h\xc3\xa6ldes p\xc3\xa5 tr\xc3\xa6fade. Caol Ilas whisky kommer n\xc3\xa6ppe i kontakt med Islays havluft i mods\xc3\xa6tning til \xc3\xb8ens \xc3\xb8vrige whiskym\xc3\xa6rker, som lagres p\xc3\xa5 \xc3\xb8en. Caol Ila har en for Islay whiskies ren og slank smag. Det h\xc3\xa6nger m\xc3\xa5ske sammen med de h\xc3\xb8je stills (destillationsapparater).  Enten drikker man kun r\xc3\xb8gede whiskies, eller ogs\xc3\xa5 l\xc3\xb8ber man skrigende bort. Caol Ila er dog ikke s\xc3\xa6rlig r\xc3\xb8get. Den mindst r\xc3\xb8gede whisky fra Islay er fra Bunnahabhain destilleriet, som ligger t\xc3\xa6t p\xc3\xa5 Caol Ila.\n_START_SECTION_\nPrisniveau\n_START_PARAGRAPH_\nI Danmark er salgsprisen i 2014 ca. 400kr. for 100 centiliter af standardproduktet.'